OLUTALO wakati wa Kawempe muslim ne Gafford Ladies ku ani akulembera ekibinja kya Victoria mu liigi y'eggwanga ey'omupiira gw'abakazi luddamu wiikendi eno, nga buli omu yeewala okugwa ku She Corporates mu 'playoff' kuba bagitya olwa ffoomu gy'eriko.
She Corporates ekulembedde ekibinja kya Elizabeth era nga tennakubwamu wadde okuteebwamu ggoolo yonna, yamala dda okukakasa okuyitamu nga ku semi ya kakung'unta ka 'playoffs', baakukwata anaakwata ekyokubiri mu kibinja kya Victoria ekintu Gafford ne Kawempe kye balwanyisa nga bagaala waakiri bagisisinkane ku fayinolo.
Wiikendi ewedde, Kawempe yamezze Muteesa Royals (5-0) n'eweza obubonero 29 mu mipiira 12.
Okukubwa kwatadde Muteesa mu kaseera akazibu nga kati bali ku ndeboolebo za kusalwako. Kawempe ekyaza Makerere ate Gafford ekyalira Western Utd.
lug_Latn lug_Latn lug_Latn lug_Latn